ประเทศไทยเป็นประเทศที่เหมาะสำหรับการใช้ชีวิตในวัยเกษียณ ที่ได้รับการจัดอันดับให้เป็นหนึ่งในห้าประเทศที่น่าใช้ชีวิตยามเกษียณมากที่สุดในโลกจากนิตยสาร Capital ของฝรั่งเศส และนิตยสาร International Living เนื่องจากประเทศไทยมีค่าครองชีพต่ำ สภาพแวดล้อมและสังคมที่น่าอยู่ มีทรัพยากรธรรมชาติที่สมบูรณ์ และที่สำคัญค่าใช้จ่ายในการดูแลสุขภาพต่ำ เมื่อเปรียบเทียบกับประเทศอื่น ทั้งนี้รัฐบาลยังมีโครงการส่งเสริมการท่องเที่ยวเชิงสุขภาพ Thailand Wellness Sandbox ซึ่งเหมาะอย่างยิ่งสำหรับสังคมผู้สูงอายุ